
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53, 

www.zlatograd.bg;  e-mail:  ObA-zlatograd@zlatograd.bg

Изх. № ………………………………
ДО

ПРЕДСЕДАТЕЛЯ НА

ОБЩИНСКИ СЪВЕТ ЗЛАТОГРАД

УВАЖАЕМА  ГОСПОЖО КРЪСТЕВА,

В отговор на питане, поставено на съвместно заседание на постоянни комисии на Общински съвет Златоград, проведено на 16.07.2024 г., Ви информирам:
-  от 2 май 2024 г.,  са наети на работа шест лица по проект „Започвам работа – Компонент 3 – Заетост“, с осигурено финансиране от Програма „Развитие на човешките ресурси“ 2021-2027 г. Петте лица са с трудов договор за период от една година, а шестото за период от шест месеца. Съгласно условията на проекта, работодателят се задължава да продължи заетостта на половината от лицата, за срок от 6 месеца, след изтичане на периода финансиран от Програмата. 


Лицата са разпределени по дейности, както следва:
- 2 лица към дейност „Озеленяване“ – поддръжка на зелени площи, събиране на окосена трева, почистване на пешеходни алеи, тротоари и прилежащи площи за отдих, поливане на цветни алеи и тревни площи, почистване на бурени по тротоари и улични платна;

- 2 лица  към дейност „Благоустрояване“ – аварийно - възстановителни  дейности на обекти общинска собственост, почистване на отводнителни решетки и канавки от паднали листа и натрупани земни маси, кастрене на клони на места със затруднена видимост и др.;
- 1 лице към дейност „Чистота“- почистване от отпадъци на общински пътища, обществени площи, зони за отдих и чешми за обществено ползване, събиране на наноси и миене на улици;
- 1 лице към ДЯ „Мир“- дейности по хигиенно-санитарното обезпечаване на помещенията в сградата и дворното пространство на яслата.

Исканите средства са необходими, за изплащане на месечни възнаграждения и осигурителни вноски, за периода на заетост. Същите ще бъдат възстановявани, след изплащане по подадено Искане за плащане към Дирекция „Бюро по труда, на всяко тримесечие.
С уважение,                                                                                                                                                                                                                                                                                                                                                                                                                                                                                                          

  МИРОСЛАВ ЯНЧЕВ
  
Кмет на Община Златоград



В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

